ໄທປ່ອຍພວກອົບພະຍົບ ຈາກປາກີສຖານ
ທາງການໄທໄດ້ປ່ອຍໂຕ ພວກອົບພະຍົບມຸສລິມ ຈາກປາກີສຖານ ຫລັງຈາກກັກຂັງໄວ້ ຫລາຍເດືອນ.
ທາງການໄທໄດ້ປ່ອຍໂຕພວກສະມາຊິກ 96 ຄົນຂອງນິ ກາຍນ້ອຍໆນິກາຍນຶ່ງຂອງສາສະໜາອິສລາມ ຫລັງຈາກ ທີ່ໄດ້ກັກຂັງເຂົາເຈົ້າໄວ້ ເກືອບ 6 ເດືອນ ພວກນັບຖືນິກາຍ Ahmadiya ກຸ່ມນີ້ໄດ້ພາກັບຫລົບໜີຈາກປາກີສ ຖານ ບ່ອນທີ່ພວກເຂົາເຈົ້າຖືກປະຫັດປະຫານ ທັງໝົດນັ້ນໄດ້ຖືກຮັບຮູ້ວ່າເປັນອົບພະຍົບ ຈາກສະຫະປະຊາຊາດ ຍົກເວ້ນແຕ່ພຽງ 2 ຄົນເທົ່ານັ້ນ ກຸ່ມອົບພະຍົບດັ່ງ ກ່າວ ຊຶ່ງຮວມທັງເດັກນ້ອຍ 34 ຄົນທີ່ມີອາຍຸຕໍາກວ່າ 12 ຂວບ ໄດ້ຖືກຈັບ ເວລາຕໍາຫລວດໄທບຸກເຂົ້າກວດຄົ້ນ ສະຖານທີ່ແຫ່ງນຶ່ງ ໃນເດືອນທັນວາປີແລ້ວນີ້ ບັນດາກຸ່ມສົ່ງເສີມສິດທິອົບພະຍົບກ່າວວ່າ ພວກຖືນິກາຍ Ahmadiya ຖືກປ່ອຍເປັນອິດສະລະໃນວັນຈັນມື້ນີ້ ຫລັງຈາກພວກກຸ່ມສົ່ງເສີມອົບພະຍົບໃນການຮ່ວມໄມ້ຮ່ວມມືກັບຄະນະກໍາມາທິການສົ່ງເສີມສິດທິມະນຸດແຫ່ງຊາດຂອງໄທ ໄດ້ຈັດຕັ້ງກອງທຶນນຶ່ງຂຶ້ນເພື່ອຫາລາຍໄດ້ ສໍາລັບເສຍຄ່າປະກັນໂຕພວກເຂົາເຈົ້ານັ້ນ ພວກອົບພະຍົບ 96 ຄົນນີ້ ຈະໄດ້ຮັບອະນຸຍາດໃຫ້ຢູ່ໃນບາງກອກຢ່າງເສລີໄດ້ຕໍ່ໄປ ຈົນ ກວ່າວ່າທາງຫ້ອງການອົບພະຍົບຂອງສະຫະປະຊາຊາດ ຈະສາມາດສົ່ງພວກເຂົາເຈົ້າໄປ ຕັ້ງຖິ່ນຖານຢູໃນປະເທດທີ 3 ໄດ້